**PROGRAMUL DE EDUCAȚIE, BURSE, UCENICIE ȘI ANTREPRENORIATUL**

**TINERILOR ÎN ROMÂNIA**

**FINANȚAT PRIN GRANTURILE SEE 2014-2021**

**MODEL DE**

**CONTRACT FINANCIAR**

**pentru mobilitățile experților educaționali**

**din învațământul preuniversitar**

**Nr. ...........................................**

**Numele complet al Promotorului de Proiect** [Denumirea completă a instituției]

**Adresa**:[adresa oficială completă]

Numit în continuare "Promotor de Proiect (PP)", reprezentat în scopul semnării prezentului contract de [prenume, nume și funcție]

pe de o parte,

și

Dl/Dra/Dna [Prenumele și Numele participantului/ei]

Adresă: [adresa oficială completă]

**Departament/unitate: [...]**

**Telefon: [...]**

**E-mail: [...]**

**Gen: [M/F]**

Sprijinul financiar include: Sprijin pentru nevoi speciale 🞏

|  |
| --- |
| **Contul bancar unde se va transfera sprijinul financiar**  Numele titularului de cont (doar dacă acesta este altul decât cel al Participantului): **[...]**    Numele băncii, sucursala: **[...]**  Numărul contului/Codul IBAN:  Codul BIC (SWIFT): **[...]** |

Numit/ă în continuare "Participant/ă"

pe de altă parte,

AU CONVENIT

Asupra Condițiilor Speciale și a următoarelor Anexe care fac parte integrantă din prezentul contract ("Contractul"):

Anexa V.1 Condiții Generale

Anexa V.2 Scrisoarea de intenţie

Anexa V.3 Certificat de participare

Anexa V.4 Raportul de activitate al Participantului

Anexa V.5 Declaraţie privind evitarea dublei finanţări

Prevederile stabilite în Condițiile Speciale prevalează asupra celor stabilite în **Anexe**.

CONDIȚII SPECIALE

ARTICOLUL 1 – OBIECTUL CONTRACTULUI

1.1 PP se angajează să acorde sprijin financiar Participantului în vederea desfășurării unei activități de mobilitate de ........................................ [formare/ job shadowing/ vizita de studiu/ seminar/ workshop] la ........................................................................................................................... [instituția/organizația de primire], în cadrul Programului de Educație, Burse, Ucenicie și Antreprenoriatul Tinerilor în România.

1.2 Participantul acceptă sprijinul financiar în cuantumul precizat la articolul 3 și se angajează să desfăşoare activitatea de mobilitate conform Anexei II, cât și activitățile ulterioare ce-i revin în cadrul proiectului cu nr. 2018-EY-PMIP-R2-

1.3. Modificările prezentului Contract vor fi cerute și aprobate de ambele părți printr-o notificare oficială în scris (versiune pe hârtie sau electronică).

ARTICOLUL 2 – INTRAREA ÎN VIGOARE ȘI DURATA MOBILITĂȚII

1. Contractul intră în vigoare la data semnării sale de către ultima din cele două părţi semnatare.
2. Perioada de mobilitate este compusă din perioada de activitate și perioada de călătorie de maximum 2 zile.

Activitatea va începe cel mai devreme la .......................... [data] și se va încheia cel mai târziu la .................................. [data].Data de început a perioadei de activitate este prima zi în care participantul trebuie să fie prezent la ............................................................................................................................... [instituția/organizația de primire] și data de încheiere a perioadei de activitate este ultima zi în care participantul trebuie să fie prezent la ............................................................................................................................... [instituția/organizația] de primire.

Timpul alocat pentru transport este exclus din durata perioadei de activitate.

[Promotorul de Proiect va selecta dacă este cazul:] O zi de transport înainte de prima zi de activitate în străinătate [și/sau] o zi pentru transport imediat după ultima zi de activitate în străinătate se vor adăuga la durata perioadei de mobilitate; aceste zile vor fi luate în considerare la calcularea sprijinului financiar individual.

1. Participantul va primi finanțare din fonduri ale SEE pentru o perioadă de mobilitate formată din […] zile de activitate și […] zile de călătorie.
2. Durata totală a perioadei de activitate poate fi de minimum 2 zile până la maximum 10 zile consecutive.
3. Certificatul de participare și documentul de mobilitate Europass (documente obligatorii) vor menționa datele efective de început și de încheiere a perioadei de activitate.

ARTICOLUL 3 – SPRIJINUL FINANCIAR

3.1 Sprijinul financiar pentru mobilitate este în valoare de […] EUR.

Participantului i se alocă suma de […] EUR ca sprijin individual, suma de […] EUR pentru transport și suma de […] EUR pentru sprijinul lingvistic (dacă este cazul).

Suma destinată sprijinului individual este de 200 EUR pe zi înmulțită cu numărul de zile de mobilitate precizate în articolul 2.3.

Suma finală pentru perioada de mobilitate va fi calculată prin însumarea sprijinului individual cu contribuția pentru transport și sprijinul lingvistic (dacă este cazul).

3.2 Decontarea cheltuielilor efectuate pentru nevoi speciale, atunci când este cazul, se realizează pe baza documentelor justificative puse la dispoziţie de către Participant.

3.3 Sprijinul financiar nu poate fi utilizat pentru a acoperi cheltuieli similare deja finanțate din orice alte fonduri (ale Uniunii Europene, SEE etc.).

3.4 Fără a aduce atingere Articolul 3.3, sprijinul financiar este compatibil cu orice

altă sursă de finanțare.

3.5 Sprijinul financiar sau parte din acesta va fi rambursat dacă Participantul nu respectă termenii prezentului contract. Cu toate acestea, rambursarea nu va fi solicitată dacă Participantul a fost împiedicat să-și îndeplinească activitățile sale de mobilitate specificate în Anexa II din motive de forță majoră[[1]](#footnote-1). PP va anunţa astfel de situaţii Operatorului de Program (ANPCDEFP) în vederea aprobării.

ARTICOLUL 4 – MODALITĂȚI DE PLATĂ

4.1 În termen de 30 de zile calendaristice de la semnarea contractului de către ambele părți, și nu mai târziu de data de început a mobilității, Participantul va primi o plată cu titlu de avans în valoare de **…...... EUR, corespunzătoare unui procent de 80% din suma maximă a grant-ului** stabilită în Articolul 3.1.

4.2 Transferul celei de-a doua plăți (soldul), de până la 20% din valoarea maximă a sumei stabilită în Articolul 3.1, către Participant, se va realiza în termen de maximum 30 de zile calendaristice de la primirea de către PP a documentelor menţionate la art. 6.

În cazul în care Participantul nu prezintă documentele la termen sau sunt necorespunzătoare sau mobilitatea a avut o durată mai scurtă decât cea contractată, se vor iniția procedurile de recuperare prin emiterea unei Note de debit, în termen de maximum 30 de zile calendaristice de la primirea de către PP a documentelor menţionate la art. 6.

4.3 Participantul trebuie să facă dovada participării la mobilitate cu datele efective de începere și de încheiere a perioadei de mobilitate, pe baza unui Certificat de participare și a documentului de mobilitate Europass, furnizate de către organizaţia de primire, ştampilate şi semnate de către reprezentantul legal al acesteia.

ARTICOLUL 5 – DUBLA FINANȚARE

Prin semnarea prezentului contract, Participantul ia la cunoștința faptul că trebuie să folosească o singură sursă de finanţare pentru acoperirea uneia și aceleiași cheltuieli. Grant-urile SEE nu pot fi folosite pentru finanțarea unor cheltuieli deja acoperite prin alte programe naționale sau internaționale.

ARTICOLUL 6 – RAPORTAREA

La întoarcerea în țară, la finalul mobilității, Participantul va prezenta Promotorului de Proiect, în termen de cel mult 15 zile calendaristice de la revenirea din mobilitate, următoarele documente:

1. **Certificatul de participare** de la instituţia/ organizația de primire, semnat și ștampilat de reprezentantul legal al acesteia, care să menționeze numele Programului care a finanțat mobilitatea, numele Participantului, scopul mobilității și care să ateste perioada de mobilitate (datele de început și de sfârșit), conform modelului din Anexa V.3;
2. **Raportul de activitate al participantului** cu informațiidespre activitatea desfășurată pe perioada mobilității (raport online, întocmit de către Participant după modelul din Anexa V.4);
3. **Declaraţie pe proprie răspundere** privind eventuala folosire de fonduri din alte surse și a evitării dublei finanțări, așa cum este aceasta definită la art.5 (întocmită de către participant după modelul din Anexa V.5);
4. **Documentul de mobilitate Europass -** care va cuprinde competențele acumulate de participant pe parcursul mobilității, semnat şi ștampilat de organizația de primire și cea de origine;
5. **Pentru sprijinul lingvistic (dacă este cazul)**:

* în cazul în care persoana a participat la un curs de învățare a limbii străine în care se derulează activitatea: o declarație semnată de furnizorul de curs, în care se menționează numele participantului, limba predată, forma și durata cursului;
* în cazul în care s-au achiziționat materiale de învățare: factura care specifica limba vizată, numele și adresa celui care emite factura, suma totală și moneda, data facturii;
* în cazul în care sprijinul lingvistic este oferit de PP: o declarație semnată atât de către participant, cât și de reprezentantul legal al PP, menționând numele participantului, limba predată, formatul și durata sprijinului lingvistic primit.

ARTICOLUL 7 – REZILIEREA CONTRACTULUI

1. În cazul în care Participantul nu respectă toate obligaţiile prevăzute în prezentul contract şi independent de consecinţele prevăzute în legea care i se aplică, Promotorul de Proiect este îndreptăţit legal să rezilieze contractul fără alte demersuri legale dacă Participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată.
2. În cazul în care Participantul reziliază contractul înainte de finalizarea sa la termen sau în cazul în care Participantul nu respectă prevederile contractului, acesta va fi obligat să ramburseze suma care i-a fost avansată din grant, cu excepția cazului în care s-a convenit altfel cu Promotorul de Proiect.
3. În cazul rezilierii contractului în caz de “forţă majoră”, Participantul este îndreptăţit să primească din grant cel puțin suma corespunzătoare perioadei efectiv realizate din mobilitate. Orice alte sume trebuie rambursate, cu excepția cazului în care s-a convenit altfel cu Promotorul de Proiect.

ARTICOLUL 8 –DREPTUL APLICABIL ȘI INSTANȚA COMPETENTĂ

1. Prezentul contract este considerat de natură civilă. Utilizarea grant-ului se supune termenilor prezentului contract, regulilor aplicabile ale Mecanismului Financiar al SEE 2014-2021 și, în subsidiar, legislației românești.
2. Instanțele competente sunt instanțele judecătorești din localitatea unde se află sediul PP, care au competența exclusivă de a soluționa orice litigiu între PP și Participant, cu privire la interpretarea, aplicarea și validitatea prezentului Contract, în cazul în care acest litigiu nu poate fi rezolvat pe cale amiabilă.

ARTICOLUL 9 – CONTROL ȘI AUDIT

Părțile contractante se obligă să furnizeze orice informații detaliate solicitate de Operatorul de Program și de Mecanismul Financiar SEE (FMO) sau orice alt organism extern autorizat de FMO sau de Operatorul de Program să verifice dacă activitățile de mobilitate și prevederile contractuale sunt implementate corespunzător.

ARTICOLUL 10 – PROTECŢIA DATELOR

Toate datele personale conţinute în contract vor fi prelucrate în concordanţă cu Regulamentul (CE) 2018/1725 ale Parlamentului European şi ale Consiliului European asupra prelucrării şi utilizării datelor personale de către instituţiile şi organismele UE. Aceste date vor fi prelucrate numai în legătură cu implementarea contractului și urmărirea acestuia de către Promotorul de Proiect, Operatorul de Program, Punctul Național de Contact şi FMO, fără a prejudicia posibilitatea transmiterii acestor date către organismele responsabile de verificare şi audit in cazul Granturilor SEE -Mecanismul Financiar 2014-2021.

SEMNĂTURI

|  |  |
| --- | --- |
| Pentru Participant | Pentru Promotorul de Proiect |
| **[nume / prenume]** | **[nume / prenume / funcţie]** |
|  |  |
| [semnătură] | [semnătură] |
|  |  |
| Încheiat la [oraşul], [data] | Încheiat la [oraşul], [data] |

|  |
| --- |
| Control financiar preventiv propriu |
| [nume / prenume/ funcție ]  Data:  Viza |
| [semnătură] |

**Anexa V.1**

**CONDIŢII GENERALE**

**Articolul 1: Răspundere civilă**

Fiecare parte contractantă va exonera cealaltă parte de orice răspundere civilă faţă de daune suferite de ea însăși sau de personalul său ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părții respective sau a personalului acesteia.

Operatorul de Program, PNC, FMO sau personalul acestora nu pot fi considerate răspunzătoare în cazul unei reclamații care decurge din realizarea prezentului contract și care se referă la daunele cauzate în timpul desfășurării perioadei de mobilitate. În consecință, nicio cerere de despăgubire sau de rambursare, însoţind o astfel reclamaţie, nu poate fi adresată Operatorului de Program, PNC sau FMO.

**Articolul 2: Rezilierea contractului**

În cazul în care Participantul nu respectă toate obligațiile prevăzute în prezentul contract şi independent de consecințele prevăzute în legea care i se aplică, PP este îndreptăţit legal să rezilieze contractul fără alte demersuri legale dacă Participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată.

În cazul în care Participantul reziliază contractul înainte de finalizarea sa la termen sau în cazul în care Participantul nu respectă prevederile contractului, acesta va fi obligat să ramburseze suma care i-a fost avansată din grant.

În cazul rezilierii contractului datorită “forţei majore”, adică orice situaţie excepţională sau imprevizibilă, independentă de voinţa Participantului şi care nu este cauzată de o greşeală sau de o neglijență a acestuia, Participantul este îndreptăţit să primească din grant suma corespunzătoare perioadei efectiv realizate din mobilitate. Orice alte sume trebuie rambursate.

**Articolul 3: Protecția datelor**

Toate datele personale conținute în contract vor fi prelucrate în concordanță cu Regulamentul (CE) Nr. 2018/1725 al Parlamentului European şi al Consiliului European asupra prelucrării şi utilizării datelor personale de către instituţiile şi organismele UE. Aceste date vor fi prelucrate numai în legătură cu implementarea contractului și urmărirea acestuia de către Promotorul de Proiect, Operatorul de Program, Punctul National de Contact şi FMO, fără a prejudicia posibilitatea transmiterii acestor date către organismele responsabile de verificare şi audit în cazul Granturilor SEE -Mecanismul Financiar 2014-2021.

Participantul are posibilitatea, prin cerere scrisă, să obțină accesul la datele sale personale și să corecteze orice informație care este incorectă sau incompletă. Participantul trebuie să adreseze orice întrebare referitoare la procesarea datelor sale personale către PP și/sau către Operatorul de Program.

**Articolul 4: Control și Audit**

Părțile contractante se obligă să furnizeze orice informații detaliate solicitate de Operatorul de Program și de Mecanismul Financiar SEE (FMO) sau orice alt organism extern autorizat de FMO sau de Operatorul de Program să verifice dacă activitățile de mobilitate și prevederile contractuale sunt implementate corespunzător.

1. - Forţa majoră înseamnă orice situaţie neprevăzută excepţională sau eveniment dincolo de posibilitatea de control a părţilor, care împiedică oricare dintre părţi să-şi îndeplinească obligaţiile asumate în baza acestui contract, care nu poate fi atribuită unei neglijenţe sau erori a uneia dintre părţi şi se dovedeşte de nerezolvat, cu toate eforturile depuse. Defecţiuni ale echipamentelor sau materialelor, întârzieri în livrarea lor (mai puţin când acest lucru se întâmplă din cauze de forţă majoră), conflicte de muncă, greve sau dificultăţi financiare nu pot fi invocate ca forţă majoră de către partea în culpă. [↑](#footnote-ref-1)